Diari Oficial de la Generalitat Valenciana


Sumari del DOGV 4315, del 16-08-2002 (2002/8922)

RESOLUCIÓ de 26 de juliol de 2002, de la Direcció General de Funció Pública, per la qual s'adjudiquen destinacions al personal que ha superat les proves selectives d'accés al cos d'Inspectors de Tributs de la Generalitat Valenciana, Convocatòria 12/1999 i se'ls convoca a l'acte de presa de possessió.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8922


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 26 de juliol de 2002, de la Direcció General de Funció Pública, per la qual s'adjudiquen destinacions al personal que ha superat les proves selectives d'accés al cos d'Inspectors de Tributs de la Generalitat Valenciana, Convocatòria 12/1999 i se'ls convoca a l'acte de presa de possessió. [2002/8922]
  
Amb data 25 de juliol de 2002 i en acte celebrat en els locals d'esta Direcció General, es va procedir a l'elecció de destinació per part del personal que va superar les proves selectives d'accés al grup A, sector administració especial, cos d'Inspectors de Tributs de la Generalitat Valenciana, torn lliure i discapacitats, convocatòria 12/1999, d'acord amb el que establix la Resolució de l'11 de juliol de 2002, de la Direcció General de Funció Pública, publicada en el DOGV núm. 4296, de 19-07-2002, per la qual es convocava a l'efecte al citat personal.
  
D'acord amb l'anterior, i de conformitat amb el que disposa la base 13 de l'Orde de 14 de febrer de 2001, de la convocatòria 12/1999 abans citada, i en exercici de les competències que en matèria de personal i funció pública m'atribuïx l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la conselleria de Justícia i Administracions Públiques, a la Direcció General de Funció Pública, resolc:
  
Primer
  
Adjudicar amb caràcter definitiu, al personal que va superar les proves selectives d'accés al grup A, sector administració especial, cos d'Inspectors de Tributs de la Generalitat Valenciana, torn lliure i discapacitats, convocatòria 12/1999, els llocs de treball del citat cos, que es relaciona en l'annex I, amb efectes des de la presa de possessió.
  
Segon
  
L'acte de Presa de Possessió, a què queda convocat el personal relacionat en l'annex I de la present Resolució, tindrà lloc el dia 16 de setembre de 2002, a les 12'30 hores, en la seu de la Conselleria de Justícia i Administracions Públiques, c/ Miquelet núm. 5, 46506 València, i els efectes econòmics i administratius seran des d'eixa mateixa data.
  
No obstant l'anterior, el citat personal podrà prendre possessió en el termini d'un mes que finalitzarà el 15 d'octubre del 2002, i els efectes econòmics i administratius seran des del dia de la presa de possessió.
  
Tercer
  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós administratiu de la ciutat de València en el termini de dos mesos, comptadors des de l'endemà de la publicació de la present Resolució.
  
València, 26 de juliol de 2002.- El director general de Funció Pública: José Joaquín Segarra Castillo.